UMfula uMsunduzi

Umfula uMsunduzi ungumfula osesifundazweni saKwaZulu-Natal, eNingizimu Afrika. Waziwa nangokuthi Dusi River. Igama elithi Msunduzi livela esiZulwini. UMsunduzi ungumfudlana woMngeni.

 Umthombo nendlela ogeleza ngayo 
uMsunduzi uqala eduze kwase-Elandskop eMidlands, ugeleza empumalanga udabule eYideni, Imbali naseMgungundlovu. Ekugcineni ungenela eMngeni ngaphambi kwe-Inanda Dam.Department of Water and Sanitation. State of Rivers Report: uMngeni System – uMsunduzi. https://www.dws.gov.za/iwqs/rhp/state_of_rivers/state_of_umngeni_02/umsunduze.html

Ubude bomfula bulinganiselwa ku-115 km kanti indawo edonsa amanzi icishe ibe ngu-875 km².

 Amadamu nezingqalasizinda 
Nakuba uMsunduzi ungenawo amadamu amakhulu afana neMidmar Dam, kunezindawo ezibalulekile ezihlanganisa:

 iHenley Dam (Ravine Dam) – idamu elidala elalisebenza ukuhlinzeka ngamanzi ePietermaritzburg.
 iCamps Drift – indawo edume ngemidlalo yamakhayakhi edolobheni.
 iDarvill Wastewater Treatment Works – isikhungo sokuhlanza amanzi angcolile ngaphambi kokuba abuyele emfuleni.

 Umlando wendabuko 
Ngokomlando odluliselwa ngomlomo uMsunduzi uhlotshaniswa nengxabano phakathi kweNkosi uShaka kaSenzangakhona kanye neNkosi uMadzikane kaKhalimeshe Zulu, kamuva owaba umsunguli wombuso wamaBhaca.

Kuthiwa iNkosi uMadzikane yayakhe phezu koMsunduzi ngesikhathi amabutho kaShaka ehlasela ekuseni. Impi kuthiwa yaba nzima, kwachitheka igazi, kwaphoqeleka uMadzikane ukuba ahlehle aye ngaseningizimu ehamba nezizwe ezazimlandela. Ekugcineni wamisa eduze koMfula uMzimkhulu, lapho aqala khona ukuqinisa umbuso wamaBhaca.

Le ndaba itholakala ezibongweni zikaMadzikane ezimchaza ngokuthi:

 Zulu uMadzikane,
 umadzika-dzika iziZwe neZizwana,
 ngobedzikadzike nezakubo KwaZulu...
thumb
Lezi zindaba zibonisa ukubaluleka koMsunduzi njengendawo eyaba yinkundla yezimpi nezinguquko zomlando ngesikhathi sokwakheka kwezizwe zamaNguni ngekhulunyaka le-19.

 EMgungundlovu 
UMsunduzi udlula enkabeni yaseMgungundlovu, inhloko-dolobha yesifundazwe saKwaZulu-Natal. Ingxenye yomfula ngaphakathi kwedolobha iye yavalwa ngamadamu amancane futhi isetshenziselwa ukugibela izikebhe nokuzivocavoca. Le ngxenye yaziwa ngokuthi Camps Drift. 

UMasipala waseMsunduzi waqanjwa ngalo igama lalo mfula.

 I-Dusi Canoe Marathon 
IDusi Canoe Marathon ngumjaho waminyaka yonke wezikebhe oqala eMgungundlovu uphele eThekwini. Umjaho uqala emfuleni uMsunduzi bese uqhubekela kuMngeni. Uheha abagwedli ababalelwa ku-2000 minyaka yonke. Umjaho waqala ngo-1951.de Villiers, Hugo (April 1975). "Duzi Marathon". South African Panorama 20 (4). https://archive.org/details/sim_south-african-panorama_1975-04_20_4

 Izinkinga zezinga lamanzi 
Esifundeni saseMgungundlovu, kwesinye isikhathi umfula uqukatha inani lamagciwane i-Escherichia coli (E. coli) elifinyelela ku-50 000 ngama-ml angu-100. Lokhu kudala izinkinga zempilo kubagwedli bezikebhe, okuhlanganisa isifo sohudo (esaziwa ngokuthi "izisu ze-Dusi"), izifo zamehlo nezindlebe, kanye nokutheleleka kwezilonda.

Izinga eliphansi lamanzi libangelwa ukuvuza nokugcwala kwamapayipi endle ngesikhathi sezimvula ezinamandla kanye nokulahlwa kukadoti okungekho emthethweni.

I-NGO, Duzi-uMngeni Conservation Trust (DUCT), isungulelwe ukuthuthukisa izinga lamanzi nokulondoloza imvelo ezungeze umfula. Ngonyaka wezi-2016 uMasipala waseMsunduzi waqala uhlelo lokulungisa uhlelo lokukhuculula indle ukuze kuthuthukiswe izinga lamanzi.

 Ukubaluleka 
uMsunduzi unomthelela omkhulu kwezokuzijabulisa, ezemidlalo, kwezolimo kanye nokuphakelwa kwamanzi eThekwini naseMgungundlovu.

 Izikhombo 

Category:Rivers of KwaZulu-Natal
Category:Rivers of South Africa